|  |  |
| --- | --- |
|  | Por samtitola artikolo vidu la paĝon Neunkirch (stacidomo). |



**Neunkirch** estas historia urbeto kaj komunumo en Kantono Ŝafhaŭzo, Svislando. Ĝi havis 1828 loĝantojn je la 30-a de junio 2008.

Geografio
---------

Neunkirch situas en la sudo de la regiono Klettgau ĉe la norda flanko de la montaro Randen. En la sudo de la komunumo sur Randen troviĝas vasta arbaro, kiu invitas al migrado.

Najbaraj komunumoj
------------------

Neunkirch limas en nordo al Oberhallau, Gächlingen kaj Siblingen, en oriento al Löhningen kaj Guntmadingen, en sudoreinto al Jestetten (Baden-Virtembergo, Germanio), en sudokcidento al Wilchingen kaj en nordokcidento al Hallau.

Vidindaĵoj
----------

La urbeto estas aparte vidinda pro sia bone konservita mezepoko urbocentro, kiu estas monumento de nacia signifo. Pri la malsupra urbopordego estas dirata, ke se oni pasas tra la malgranda pordo apud la ĉefpordego oni akiras longan vivon, dum se oni paŝas tra la granda pordo oni faras sian lastan iron. Vidindaj estas ankaŭ la multnombraj faktrabdomoj, la du preghejoj kaj la loka muzeo. Ĉe la loko de iama ferminejo en la arbaro la sudo de la komunumo situas sur alteco de 616 m s.m. la arbara kabano Wasenhütte, kiu lueblas pro festoj de grupoj kaj privatuloj.

Trafiko
-------

Neunkirch situas ĉe la fervojlinio Hochrheinbahn de Deutsche Bahn de Ŝafhaŭzo al Bazelo. Per lokaj trajnoj Ŝafhaŭzo atingeblas en 14 minutoj.

Historio
--------

La unua dokumenta mencio de Neunkirch datiĝas el la jaro 850 kiel *Niuchilchun*. Per tiu dokumento iu Landfrith por la bonfarto de sia animo heredigis siajn bienojn al la Monaĥejo Rejnaŭo.

En la jaro 1525 la episkopo de Konstanco vendis la urbeton Neunkirch al la urbo Ŝafhaŭzo. La urbeto nun formis kune kun Hallau kaj Grafenhausen voktejon de la urbo Ŝafhaŭzo. La kreskanta urbo Ŝafhaŭzo ne toleris alian prosperan urbon en sia proksimeco, kial ĝi rifuzis al Neunkirch la kutime kun la urbeco ligitajn specialrajtojn. Tial Neunkirch formale restis ordinara vilaĝo kvankam kun urba kerno.

Vidu ankaŭ
----------

* Neunkirch (stacidomo)

* Kategorio Neunkirch en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo de la komunumo Neunkirch
* La voktejo Neunkirch en la Historia Leksikono de Svislando

Bildoj
------

* Montara preĝejoMontara preĝejo
* TombejoTombejo
* Suba urbopordegoSuba urbopordego
* Suba urbopordego, malgranda pordo trairenda por akiri longan vivonSuba urbopordego, malgranda pordo trairenda por akiri longan vivon
* Loka muzeoLoka muzeo
* Faktrabdomo en la malnova urbocentroFaktrabdomo en la malnova urbocentro
* Gastejo Weinstube KlettgauerhofGastejo Weinstube Klettgauerhof
* Urba muroUrba muro
* Rigardo el la suba urbopordegoRigardo el la suba urbopordego
* StacidomoStacidomo
* Migradvojindikilo apud WasenhütteMigradvojindikilo apud Wasenhütte
* Arbarkabana WasenhütteArbarkabana Wasenhütte

|  |  |  |  |
| --- | --- | --- | --- |
| 

| v • d • rKomunumoj de Kantono Ŝafhaŭzo |
| --- |
| Kaprikorno, blazono de ŜafhaŭzoKaprikorno, blazono de ŜafhaŭzoBargen • Beggingen (Guntmadingen) • Beringen • Buch • Buchberg • Büttenhardt • Dörflingen • Gächlingen • Hallau • Hemishofen • Lohn • Löhningen • Merishausen • Neuhausen ĉe Rejn-Akvofalo • Neunkirch • Oberhallau • Ramsen • Rüdlingen • Ŝafhaŭzo (Hemmental) • Schleitheim • Siblingen • Stein ĉe Rejno • Stetten • Thayngen (Altdorf • Bibern • Hofen • Opfertshofen) • Trasadingen • Wilchingen | Panoramo de ŜafhaŭzoPanoramo de Ŝafhaŭzo |

 |